Bojon ła ze na frasion de 3.519 abitanti del comun de Canpołóngo Magior, che ze a so volta parte de ła Sità metropułitana de Venesia. L'identità de ła popołasion de Bojon ze asè forte e in pasà ga dazesto adito a scaramuce co cueła del caołogo Canpołóngo Magior. Ła rivałità, anca in senso etimołòzego, jera ałimentada a l'èsar i teritori de eł so łocałità separai dal corso del fiume Brenta. Bojon se ga contradisitinguesta senpre par na mazor "rurałità" dei so abitanti, respeto a Canpołóngo Magior, più padoanizada. Anca a łiveło połìtego, inte ła segonda metà del Novesento ła diferensiasion ze restà pìtosto neta: Bojon ła jera rocaforte "rosa", Canpołóngo invese ła zera un presidio "bianco". Anca in tenpi pì resenti ła difarensa de cołor połìtego, sepur tato manco marcà, ła ze restà. El teritorio de Bojon, totalmente pianezante cofà i altri comuni de ła Łaguna Veneta, confina a nord co'l paeze de , a nord-est co Canpagna Lupia, a est co ła frasion de , a sud-est co Corte, a ovest el ze banjà da a Cuneta Brenta che ło separa da Canpołóngo Magior e a nord-ovest co'l paeze de . El toponemo par derivar dal casteło omonemo mensonà in documenti del 601. N'altra posibiłià ze che'l derive dal termano veneto , , che signifega "boła", in refarimento ad na boła d'acua che afiorava. Core anca l'ipoteze, reciamada in alcuni łibri de storia łocałe, che'l toponemo posa derivar da , inte'l senso de ezecudor de sentense capitałe: ła Repùblega Serenisima, inte' i tenpi pì antighi , pròpio in ste tere perifereghe e povare gavarìa rołà persone desponeste a zvolzer a l'incargo de zustisia capitałe. Inte'l 1806, a l'epoca del Renjo de Itałia napołeonego Bojon ze devenjesto comun autonomo come Canpołóngo e Lietołi del , par po' pasar, inte'l 1807 al , che conprendeva Venesia. Inte'l 1815, cuando ch'el Veneto ze stà anetesto a l'Inpero Asburzego el comun de Bojon ze stà abołìo e l'è devenjesto parte del novo comun de , che, inte'l 1831, el contava 2.662 abitanti.